

**ประกาศองค์การบริหารส่วนตำบลสวนหลวง**

**เรื่องการขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562**

**ประจำปีภาษี 2565**

**………………………………………………………………..**

กรมธนารักษ์ ได้มีหนังสือด่วนที่สุด ที่ กค 0314/19425 ลงวันที่ 24 ธันวาคม 2564 เรื่องกำหนดวันเริ่มใช้บัญชีราคาประเมินที่ดินหรือสิ่งปลูกสร้าง ด้านราคาประเมินที่ดินและสิ่งปลูกสร้างล่าช้าเมื่อเทียบกับจำนวนเจ้าของกรรมสิทธิ์ผู้เสียภาษีของเขตพื้นที่ประกาศองค์การบริหารส่วนตำบลสวนหลวง ประกอบกับกระทรวงการคลังไม่ได้มีมติให้ลดอัตราค่าภาษีที่ดินและสิ่งปลูกสร้าง ประจำปี พ.ศ. 2565 ตามมาตรา 55ซึ่งเป็นการลดอัตราค่าภาษีจากสถานการณ์แพร่ระบาดของโรคติดเชื้อไวรัสโคโรนา 2019 (โควิด-19)แล้วนั้น จึงทำให้เจ้าหน้าที่ผู้รับผิดชอบต้องมีการตรวจสอบราคาประเมินทุนทรัพย์ให้ถูกต้องชัดเจนและรอบครอบให้มากที่สุด เพื่อป้องกันไม่ให้เกิดข้อพิพาทระหว่างเจ้าหน้าที่ผู้รับผิดชอบกับผู้เสียภาษีและเพื่อมิให้กระทบสิทธิของผู้เสียภาษี และกระบวนการจัดเก็บรายได้ขององค์กรปกครองส่วนท้องถิ่น

และด้วยข้อกำหนดออกตามความในมาตรา9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 (ฉบับที่ 20) ได้กำหนดมาตรการเกี่ยวกับสถานการณ์การแพร่ระบาดของโรค ติดเชื้อไวรัสโคโรนา 2019 (โควิด-19) ระลอกใหม่ที่ได้กระจายออกไปในหลายพื้นที่ค่อนข้างอย่างรวดเร็ว โดยมีข้อห้ามการดำเนินการ การงดหรือการหลีกเลี่ยงการเดินทาง รวมถึงข้อกำหนดในการลดการแออัดหรือการรวมกลุ่มในกิจกรรมต่างๆ ของประชาชน ซึ่งเป็นการระงับยับยั้งในการควบคุมอย่างบูรณาการทุกหน่วยงาน แล้วนั้น

องค์การบริหารส่วนตำบลสวนหลวงจึงเห็นควรออกประกาศให้ผู้เสียภาษีที่ดินและสิ่งปลูกสร้างทราบกรอบระยะเวลาในการดำเนินการจัดเก็บภาษี ประจำปี 2565 โดยมีรายละเอียด ดังนี้

|  |  |  |  |
| --- | --- | --- | --- |
| **ที่** | **เรื่อง** | **ระยะเวลาขยาย****ตามกฎหมาย (เดิม)** | **ระยะเวลาที่กำหนด****ขยายเวลาออกไป** |
| 1 | การแจ้งประเมินภาษี | ภายในกุมภาพันธ์ 2565 | **ภายใน****เมษายน 2565** |
| 2 | การชำระภาษีตามแบบแจ้งประเมิน | ภายในเมษายน 2565 | **ภายใน****มิถุนายน 2565** |
| 3 | การผ่อนชำระภาษี | งวดที่ 1 ภายใน เม.ย.65งวดที่ 2 ภายใน พ.ค.65งวดที่ 3 ภายใน มิ.ย.65 | **งวดที่ 1 ภายใน มิ.ย.65****งวดที่ 2 ภายใน ก.ค.65****งวดที่ 3 ภายใน ส.ค.65** |
| 3 | การมีหนังสือแจ้งเตือนผู้เสียภาษีที่ค้างชำระภาษี | ภายในพฤษภาคม 2565 | **ภายใน****กรกฎาคม 2565** |
| 4 | การแจ้งรายการภาษีค้างชำระให้กับสำนักงานที่ดิน | ภายในมิถุนายน 2565 | **ภายใน****สิงหาคม 2565** |

- 2 -

 หากมีข้อสงสัยติดต่อสอบถามได้ที่งานจัดเก็บรายได้ กองคลังองค์การบริหารส่วนตำบล สวนหลวงหรือโทร.075-362177 ในวันและเวลาราชการ

จึงประกาศมาเพื่อทราบโดยทั่วกัน

ปลัด........................................

รองปลัด..................................

ผอ.กองคลัง............................

หัวหน้าฝ่าย.............................

จนท.พิมพ์...............................

ประกาศ ณ วันที่ ๒๘ เดือน กุมภาพันธ์ พ.ศ. ๒๕65



 (นายองอาจ หนูทองแก้ว)

 นายกองค์การบริหารส่วนตำบลสวนหลวง

ปลัด........................................

รองปลัด..................................

ผอ.กองคลัง............................

หัวหน้าฝ่าย.............................

จนท.พิมพ์...............................

ปลัด........................................

รองปลัด..................................

ผอ.กองคลัง............................

หัวหน้าฝ่าย.............................

จนท.พิมพ์...............................

ปลัด........................................

รองปลัด..................................

ผอ.กองคลัง............................

หัวหน้าฝ่าย.............................

จนท.พิมพ์...............................